cyanic-selkie/wikianc huggingface dataset:
Namibië
Weer en klimaat
Die subtropiese hoëdrukgordel het gewoonlik wolklose dae en daar is meer as 300 sonskyndae per jaar. Dit is geleë aan die duidelike rand van die trope; die Steenbokskeerkring loop naastenby in die middel van die land deur. Die winter is gewoonlik droog met reënval wat normaalweg in die somer plaasvind. Die klein reënseisoen is tussen September en November en die groot reënseisoen is tussen Februarie en April. Humiditeit is laag en die gemiddelde reënval wissel van amper geen in die kuswoestyn tot meer as 600 mm in die Kaprivistrook. Reënval is egter hoogs veranderlik en droogtes is algemeen.
Andries Pretorius
Groot Trek, die Slag van Bloedrivier en die stryd teen Dingaan
Op Saterdag 15 Desember 1838 word 'n tyding ontvang van 'n naderende Zoeloe mag en Pretorius beveel dat 'n laer op die wes-oewer van wat later die Bloedrivier gedoop sou word, in 'n hoek tussen die rivier en 'n diep sloot getrek word. Op Sondag 16 Desember vind die Slag van Bloedrivier plaas waarin Pretorius en sy 470 man daarin slaag om die herhaaldelike aanvalle van ongeveer 10 000 Zoeloekrygers af te weer. Pretorius stuur ook perderuiters agter die vlugtende Zoeloekrygers aan. In die proses doen hy self 'n assegaaiwond op. Aan trekker kant is daar geen ongevalle nie en slegs drie gewondes terwyl meer as 3 000 Zoeloes in die slag sneuwel. Die slag vestig Pretorius se reputasie as 'n briljante strateeg en hy word byna oornag beroemd.
Pretorius en sy geselskap kom op 18 Maart 1839 in Pietermaritzburg aan. In Port Natal speel hy 'n leidende rol in vredesonderhandelinge met die Zoeloes wat deur Kaptein H. Jervis op 23 Maart 1839 bemiddel is. 'n Vredesooreenkoms word op 13 Mei 1839 met Dingaan gesluit. Dingaan hou hom egter nie by die bepalings van die ooreenkoms nie wat daartoe lei dat Pretorius met 'n kommando van 500 man die eis om skadevergoeding afdwing en 1 300 beeste, 'n paar skape, gewere en saals terug bring sowel as 'n belofte om die verdere 19 300 beeste volgens die ooreenkoms mettertyd te oorhandig. Toe daar na ses maande geen verdere skadevergoeding ontvang word nie, beveel die Natalse Volksraad Pretorius op 4 Januarie 1840 om 40 000 beeste met geweld van Dingaan af te neem. Hy kom met die Zoeloe-opperhoof Mpande ooreen dat die Dingaan met 'n leër van 4 000 man onder Nongalaza uit die suidooste sou aanval terwyl Pretorius met 350 man Dingaan uit die noordweste sou aanval. Nongalaza het Dingaan se leër by die Makonko-koppe verslaan twee dae voor Pretorius se kommando op 1 Februarie 1840 daar aangekom het. Dingaan het na Swaziland gevlug en by sy laer aan die Swart-Umfolozi het Pretorius op 10 Februarie 1840 vir Mpande tot koning van die Zoeloes gekroon. Hy annekseer daarna ook die gebied tussen die Tugela en die Swart-Umfolozi op 14 Februarie.
Namibië
Landbou
Omstreeks 4 000 kommersiële boere besit ongeveer die helfte van Namibië se bewerkbare grond. Die regerings van Duitsland en Groot-Brittanje finansier Namibië se grondhervormingsproses en die Namibiese regering het reeds grond van blanke boere begin onteien om grondlose swart Namibiërs van grond te voorsien.
Mynbou en elektrisiteit
Mynbou is die belangrikste bydrae tot die Namibiese ekonomie en verskaf 25% van die inkomste. Namibië is die vierde grootste uitvoerder van nie-brandstof minerale in Afrika en wêreld se vierde grootste produsent van uraan. Daar is ’n noemenswaardige belegging in uraan-ontginning en Namibië gaan moontlik teen 2015 die wêreld se grootste uitvoerder van uraan wees. Ryk spoeldiamantvelde maak Namibië ’n primêre bron van juweelkwaliteit diamante. Hoewel Namibië hoofsaaklik bekend is vir sy juweeldiamante en uraanvelde word ’n aantal ander minerale soos lood, wolfram, tin, vloeispaat, mangaan, marmer, koper en sink ontgin. Daar is aflandige gasvelde in die Atlantiese Oseaan wat waarskynlik in die toekoms ontgin gaan word. Volgens Die Diamantondersoek (The Diamond Investigation), ’n boek oor die wêreldwye diamantmark sedert 1978, het De Beers, die wêreld se grootste diamantmaatskappy, die meeste van die Namibiese diamante gekoop en sal hulle voortgaan om dit te doen omdat “watter regering ookal oorneem uiteindelik die inkomste nodig sal hê om te oorleef”.
Demografie
Blankes van Portugese, Nederlandse, Duitse, Britse en Franse oorsprong maak ongeveer 6,4% van die bevolking uit; hulle is getalsgewys die tweede grootste populasie van Europese oorsprong naas Suid-Afrika in Afrika suid van die Sahara. Die meeste blanke Namibiërs en omtrent almal van gemengde herkoms praat Afrikaans en deel dieselfde oorsprong, kultuur en geloof as die blanke en bruin bevolkings van Suid-Afrika. ’n Kleiner verhouding van blankes (ongeveer 30 000) kan hul stambome direk terugvoer na Duitse koloniale setlaars en behou die Duitse kultuur en onderwysinstellings. Naastenby alle Portugese setlaars het uit die voormalige Portugese kolonie van Angola na Namibië gekom. Volgens die sensus van 1960 was daar 526 004 mense in Suidwes-Afrika, insluitend 73 464 blankes (14%).
Afrikaans as vroeë verkeerstaal
Ander groepe van Oorlamses uit die Kaapkolonie, wat in 1806 onder Britse bewind gekom het, het later gevolg en hulle op plekke soos Bethanien, Gibeon en Naosanabis naby Gobabis gevestig. Afrikaans het sodoende as omgangstaal oor die hele suide van Namibië versprei. Sedert die 1820's het ook steeds groter getalle Afrikaanssprekende Basters uit die Kaapkolonie ’n nuwe tuiste in Namaland gevind en hulle so ver as Walvisbaai aan die Atlantiese Oseaankus gevestig. Hulle was hoofsaaklik in nedersettings soos Rehoboth suid van Windhoek en Rietfontein aan die rand van die Namibwoestyn in Oos-Namibië saamgetrek.
Gemeenskapsgebaseerde wildbewaringsgebiede
Namibië is een van min lande in die wêreld wat die bewaring en beskerming van natuurlike hulpbronne spesifiek in sy grondwet aanspreek. Artikel 95 lui “Die Staat sal die welstand van die mense aktief bevorder en onderhou deur internasionale beleide te aanvaar wat op die volgende gemik is: onderhoud van ekostelsels, noodsaaklike ekologiese prosesse en biologiese verskeidenheid van Namibië en die gebruik van lewende natuurlike hulpbronne op ’n volhoubare basis tot voordeel van alle Namibiërs, nou en in die toekoms.”
Sport
Krieket is ook gewild en die nasionale krieketspan het aan die Krieketwêreldbeker 2003, wat in Suid-Afrika, Kenia en Zimbabwe aangebied is, deelgeneem. In Desember 2017 het die Namibiese Krieketraad vir die eerste keer die eindstryd van die Suid-Afrikaanse Provinsiale Krieket-Eendag-uitdaging bereik. In Februarie 2018 het Namibië die IKR Wêreld Krieketliga se Divisie 2 met Namibië, Kenia, die Verenigde Arabiese Emirate, Nepal, Kanada en Oman gehuisves, ’n uitspeelrondte ter voorbereiding op die Krieketwêreldbeker 2019-kwalifisering van 2018 in Zimbabwe, waartydens vir die laaste twee plekke meegeding is. Die Namibiese krieketspan het in 2019 vir die T20I-wêreldbeker 2021 in Oman en die Verenigde Arabiese Emirate gekwalifiseer. Tydens dié toernooi het Namibië in sy openingswedstryd Nederland verslaan en vervolgens ’n verrassende oorwinning teen Ierland aangeteken, waarmee hulle vir die eerste keer tot die tweede rondte, die Super 12 gevorder het. Hier het hulle net daarin geslaag om Skotland te klop en is in al die ander vier wedstryde deur Afghanistan, Pakistan, Nieu-Seeland en Indië geklop en sodoende uit dié toernooi geskakel. In November 2021 is Namibië saam met Suid-Afrika en Zimbabwe as medegasheer vir die Krieketwêreldbeker 2027 benoem. Tydens die T20I-wêreldbeker 2022 se eerste rondte in Australië het hulle Sri Lanka verslaan, maar ná nederlae teen Nederland en die Verenigde Arabiese Emirate is hulle uit dié toernooi geskakel.
Geskiedenis
Die eerste koerant in Namibië was die Windhoek Anzeiger wat in 1898 gestig is. Radio is in 1969 bekendgestel en televisie in 1981. Gedurende die Duitse bewind het die koerante hoofsaaklik nuus aan die Duitssprekende gemeenskap gebied. Die media is ook grootliks beïnvloed deur Suid-Afrika.
Dooflimpiese Spele
Die Dooflimpiese Spele is 'n spesiale Olimpiese Spele wat vir dowe persone georganiseer word. Hierdie Spele bestaan uit 'n aparte Somer- en Winterspele, en word elke vierde jaar in die onewe jare gehou.
Goughstreepkoppie
Identifikasie
Die voël bly in pare of in klein groepies saam en soek kos op die grond. Hulle klouter ook oor graspolle en Phylica-struike op soek na kos. Die voël is nuuskierig en nie bang vir mense nie.
Brugge
Geskiedenis en toerisme
duimnael|links|250px| Brugge
Woestynbergadder
Die Woestynbergadder (Bitis xeropaga) is 'n adder wat in die omgewing van die Oranjerivier, naby of in die Richtersveld aangetref word. In Engels staan dit bekend as die Desert Mountain Adder.
23 Mei
23 Mei is die 143ste dag van die jaar in die Gregoriaanse kalender (144ste inskrikkeljare). Daar volg nog 222 dae.
Westbury
Demografie
Ingevolge die Groepsgebiedewet was Westbury ’n bruin woongebied. So het die bevolking van 15 108 in die sensus van 2001 nog uit 93,6% (14 137) bruin mense bestaan, met net 694 (4,59%) swart. Afrikaans was die huistaal van 69,7% (10 534) en Engels van 27,4% (4 138). Die toename van 93% in Westbury se swart bevolking in die daaropvolgende 10 jaar tot die sensus van 2011 was minder skerp as in die aanliggende Westdene, maar omtrent dieselfde as in Sophiatown, want teen 2011 het die totale bevolking afgeneem tot 13 461, van wie 87,7% (11 804) bruin was en 10% (1 339) swart. Die Afrikaanse inwoners het afgeneem tot 7 583 (56,9%) en die Engelse inwoners toegeneem tot 36,7% (4 883).
Mercedes-Benz M102 enjin
M102.963
2.0–literweergawe met KE-Jetronic brandstofinspuiting. Inhoudsmaat: 1997 cc. Kraglewering: 90 kW
M102.980
Toepassings:
M102.981
Die M102.981 was 'n 2.3 L-weergawe met 'n boor van 95.5 mm en 80.25 mm slag. Inhoudsmaat: 2299 cc. Kraglewering: 92 kW.
Heinz Winckler
Heinz Carl Heinrich Winckler (gebore 22 Maart 1978) is 'n Suid-Afrikaanse sanger en wenner van die eerste seisoen van die Suid-Afrikaanse weergawe van Idols. Sy eerste Afrikaanse album, Ek kan weer in liefde glo, is in 2009 uitgereik.
Jan de Wet
Opleiding
Hy matrikuleer in 1967 aan die Potchefstroom Gimnasium en studeer daarna vir 'n graad in opvoedkunde aan die universiteite RAU en Potchefstroom. Hy gee van 1973 tot 1975 onderwys aan hoërskoolleerlinge in Namibië.
Turkse Lugmag
Lughervulvliegtuie
Die Turkse Lugmag gebruik ook die CASA CN-235, C-130 Hercules en Transall C-160 militêre vragvliegtuie.
Gallies
Taalkundige kenmerke
Gallies behoort tot die sogenaamde P-groep van die Keltiese tale en is nou verwant met die Britanniese groep van Kelties, wat op die eilande van Noordwes-Europa gepraat word.
Enstatiet
Die naam is Grieks vir teenstander, vanweë sy vuurvaste gedrag onder 'n blaaspyp. Die mineraal is dimorf met klinoënstatiet en vorm 'n reeks met ferrosiliet. Die behoort tot die pirokseengroep. Dit is dikwels geassosieer met olivien, flogopiet, klinopirokseen, diopsied, spinel en piroop. Dit kom wydverbreid voor in prokseniete, peridotiete en duniete, in ultramafiese insluitsels in alkaliese olivienbasalt en kimberliet; in mafiese (selde felsiese) vulkaniese materiaal. Van die vindplekke is Zdár in Tsjeggië, Ødegården in Noorweë, Dawros in Connaught Ierland. Kristalle word in Mbeya, Tanzanië en Liahobong, Lesotho aangetref.
Die reeks mengkristalle (Fe,Mg)SiO3 (Ferrosiliet / enstatiet) word dikwels pirokseen genoem. Dit is 'n baie belangrike mineraal want dit vorm tot ~25% van die boonste laag van die aarde se mantel. Pirokseen transformeer na 'n monokliniese struktuur by hoë druk en dit is dalk die oorsaak van die oorgang -die 'X-diskontinuïteit' wat op 220 km diep in die mantel van die aarde waargeneem word.
Noordoostpolder
Plekke
Plekke in die munisipale gebied van Noordoostpolder:
Neptunium
Eienskappe
Neptunium is 'n taamlik reaktiewe metaal en het drie kristalstrukture. Die ortorombiese alfavorm is stabiel tot 280 °C. Die tetragonale betavorm word tussen 280 en 577 °C aangetref en gaan by hoër temperature in die kubiese gammavorm oor.
Psigoanalise
Opsomming
Tydens psigoanalitiese sessies kan die pasiënt op ’n bank lê, met die analis wat net agter hom buite sig sit. Die pasiënt gee uitdrukking aan sy gedagtes, insluitende vrye assosiasies, fantasieë en drome, waaruit die analis die onbewuste konflikte aflei wat tot die pasiënt se simptome en probleme lei. Deur die ontleding van hierdie konflikte kan die analis die pasiënt se patologiese verdedigingsmeganismes konfronteer sodat die pasiënt insig kan kry.
Aubriet
Hulle bestaan hoofsaaklik uit amper FeO-vrye enstatiet met effens albitiese plagioklaas, amper FeO-vrye diopsied en forsteriet, metallieke yester en nikkel en troiliet. Daarnaas bevat hulle talle seldsame minerale wat op aarde dikwels onbekend is en wat onder sterk reduserende omstandighede gevorm het.
Op aarde ontwikkel aubriete dikwels bruin vlekke omdat minerale wat onder reduserende omstandighede gevorm het met suurstof en vog oksidasiereaksies ondergaan.
Sdok Kok Thom
Beskrywing
duimnael|links|180px|Die sentrale sandsteentoring van Sdok Kok Thom, van die noorde af gesien. Foto omstreeks 1980.
’n Grag wat waarskynlik die See van die Skepping in Hindoeïsme verteenwoordig, lê buite al vier kante van die buitehof.
Kuberspioenasie
Besonderhede
In reaksie op berigte oor kuberspioenasie van die Volksrepubliek van China teen die Verenigde State, het Amitai Etzioni van die Institute for Communitarian Policy Studies voorgestel dat China en die Verenigde State moet instem tot 'n beleid van wederkerige selfbeheersing met betrekking tot die kuberruimte. Dit sou behels dat albei state toegelaat word om die maatreëls te tref wat hulle nodig ag vir hul selfverdediging, terwyl hulle terselfdertyd instem om nie beledigende stappe te neem of kuberspioenasie te doen nie; dit sou ook beteken dat hierdie verbintenisse nagekom word. In September 2015 het die Verenigde State en China ooreengekom om nie toe te laat dat partye in hul lande op mekaar te kuberspioeneer vir kommersiële gewin nie, maar het die regering se spioenasie nie verbied nie.
Ongemerkte bergadder
Die Ongemerkte bergadder (Bitis inornata) is 'n skaars adder wat net in die Sneeuberg, noord van Graaff-Reinet tot Cradock voorkom. In Engels staan die slang bekend as die Plain Mountain Adder.
Spesiale Olimpiade
Geskiedenis
Die laaste Spesiale Somerspele het vanaf 2 Oktober tot en met 11 Oktober 2007 in Sjanghai, Volksrepubliek China plaasgevind. Byna 7300 atlete uit 165 lande het in 25 verskillende sportdissiplines deelgeneem. Die laaste Spesiale Winterspele was in Nagano (Japan) vanaf 26 Februarie tot 5 Maart 2005 gehou. Tydens dié Spele neem 2600 atlete uit 84 lande deel.
Coenie van Wyk
In 2013 is Van Wyk in die Suid-Afrikaanse Presidente XV ingesluit wat aan die 2013 IRR Tbilisibeker deelgeneem het. Die span het die toernooi gewen en was onoorwonne in hul drie wedstryde.
Pous Clemens III
Biografie
Pous Clemens III is gebore as Paolo Scolari (ook Paulino Scolari) in Rome, Italië. Hy is in 1180 of 1181 deur Pous Alexander III as kardinaal-biskop van Palestrina aangestel. Op 19 Desember 1187 volg hy Pous Gregorius VIII op en regeer tot sy dood op 27 Maart 1191 (of 25 Maart). Hy word opgevolg deur Pous Celestinus III. Die naam ‘Clemens’ beteken 'sagmoedige'.
Nasie van Islam
Basiese leerstellings
Baie van die Swart Moslems se leerstellings is uiters kontroversieel en kan as rassisties teenoor Kaukasiërs (die blanke ras) en Semiete (veral die Jode) beskou word. Ander word weer deur ortodokse Moslems as godslasterlik gesien omdat dit lynreg verskil van die Islamitiese leer. Omdat min bekend is oor die meeste kleiner Swartmoslem-groepe, word die Nasie van Islam, wat beskou word as die eerste Swartmoslem-beweging, hier behandel.
R513 (Suid-Afrika)
Die R513 is 'n streeksroete wat Brits met Bronkhorstspruit in Suid-Afrika verbind. Die roete begin waar dit van die R511 aftak 10 km suidoos van Brits, en oos gaan. Dit maak 'n verspringende kruising met die M17-motorweg, gaan verby Akasia, kruis die M20-motorweg, kruis die R80 in Pretoria en volg Rachel de Beerstraat, deel die R101 vir 1,7 km, volg Zambeziweg ooswaarts, kruis die N1-nasionale pad, gaan verby die R573 afdraai, gaan deur Cullinan, kruis die R515, deel die R568 vir 2,6 km en eindig waar dit by die R104 in Bronkhorstspruit aansluit.
Rekenaarbus
Eerste generasie
"Digital Equipment Corporation" het weggedoen met die twee busse en te duur vir massaproduksie rekenaars en het die randtoestelle ook in die geheuebus ingesluit sodat dit ook soos geheue-adresse gelyk het. Op daardie tydstip was mense baie skepties oor die ontwerp en het baie mense voorspel dat die argitektuur sou misluk.
Tweede generasie
'n Toenemende aantal eksterne toestelle het ook verder begin om hulle eie busstelsels te gebruik. Toe skyfaandrywers aanvanklik bekendgestel is, kon hulle by 'n masjien bygevoeg word deur 'n kaart in die bus in te prop en is ook die rede waarom rekenaars van so baie gleuwe op die bus voorsien word. Tydens die 1980's en 1990's is nuwe stelsels soos SCSI en Integrated Drive Electronics bekendgestel om in hierdie behoefte te voorsien, met die gevolg dat die meeste gleuwe in moderne stelsels leeg gelaat word. Vandag is daar tipies soveel as vyf verskillende busse in 'n tipiese rekenaar wat verskeie toestelle bedien.
Beskrywing
Netwerkverbindings soos Ethernet word nie normaalweg as busse beskou nie al is die verskil grootliks eerder teoreties as prakties. Die koms van tegnologieë soos InfiniBand en HyperTransport vervaag die grense tussen die twee begrippe nog verder. Selfs die onderskeid tussen intern en eksterne busse begin al vervaag, I²C kan byvoorbeeld as 'n interne of 'n eksterne bus gebruik word en InfiniBand is bedoel om interne busse soos PCI sowel as eksterne busse soos Fibre Channel te vervang.
Bustopologie
Nadeel van die bus: Benodig 'n skeduleerder om frekwensies toe te ken en om prioriteite te bereken om verkeer te beheer.
Kerk van Sciëntologie
Sciëntologie in Suid-Afrika
Volgens die president van die Kerk van Sciëntologie in Suid-Afrika, Ryan Hogarth, het die Suid-Afrikaanse Inkomstediens die kerk in Desember 2007 as 'n Public Benefit Organization (organisasie sonder 'n winsoogmerk wat 'n voordeel verskaf aan die lede van die breër publiek) erken en belastingvry gestel. Volgens die Amerikaanse Departement van Buitelandse Sake se 2016 Report on International Religious Freedom het die Suid-Afrikaanse regering die Kerk se anti-dwelmmiddelveldtog in 2016 deur 'n koöperatiewe vennootskap gesteun.
Urk
Die vissersdorp het 'n dialek van sy eie. Die Urkers-dialek behoort tot die Nedersaksiese taalgebied, maar word beskou as 'n oorgangsgebied tussen die Nederfrankiese en die Nedersaksiese tale.
Katrol
Teoretiese werking
Die vereenvoudigde vorm van die teorie maak die aanname dat die katrolle en toue gewigloos is en dat daar geen energieverlies is as gevolg van wrywing nie. Daar word ook aangeneem dat die toue nie rek nie. Met hierdie aannames volg dit dat die netto krag op die katrol in ewewig nul moet wees. Dit beteken dat die krag op die as van 'n katrol gedeel word deur die twee toue wat oor die katrol gespan word. Die situasie word skematies in diagram 1 uitgebeeld. In die geval waar die toue nie parallel is nie, is die spanning in elke tou steeds gelyk aanmekaar maar nou sal die vektorsom van die kragte nul wees.
S.P.E. Trichard
Boeke
Sien verwysings.
Fiela se kind
Fiela se kind is 'n Suid-Afrikaanse roman deur Dalene Matthee wat in 1985 gepubliseer is. Die boek is oorspronklik in Afrikaans geskryf, maar is later in verskeie andere tale, waaronder Engels, Frans, Duits, Nederlands, Spaans, Italiaans, Hebreeus en Yslands, vertaal.
Fliek
Die roman is verfilm en die rolprent Fiela se kind is in 1988 uitgereik, met Shaleen Surtie-Richards in die rol van Fiela.
Werner Mölders
Mölders is op 28-jarige ouderdom verhinder om verdere strydmissies te vlieg, maar op 28-jarige ouderdom is hy as inspekteur van vegters aangestel. Hy het die Luftwaffe-eenhede in die Krim ondersoek toe hy na Berlyn beveel is om die staatsbegrafnis van Ernst Udet, 'n generaal in Luftwaffe en die vlieënde aas van die Eerste Wêreldoorlog by te woon. Op die vlug na Berlyn het die vliegtuig waarin hy as passasier gereis het, 'n noodlanding probeer doen weens 'n enjinonderbreking. Dit het by Breslau neergestort en Mölders en twee ander persone sterf.
Afrika-longvis
'n Kapsule word hierdeur gevorm en slegs ŉ  klein asemhalingsgat word oopgehou waardeur die vis asemhaal. In die kapsule kan die vis 4 jaar lank oorleef. Gedurende die tyd teer die vis nie soos ander diere op sy vet nie, maar hy maak van sy spiere as voedselbron gebruik. Die spiere krimp en die vis kan na die hibernasie (winterslaap) selfs korter wees as daarvoor.
Jussie Smollett
Op 20 Februarie 2019 word Smollett van wanordelike gedrag aangekla. Hy sou na bewering twee Nigeries-Amerikaanse broers betaal om 'n haatmisdaad op hom na te maak en daarna 'n onware polisieverklaring aflê. Smollett se regspan het op 26 Maart 2019 'n skikking met aanklaers bereik, ingevolge waarvan alle aanklagte teen hom laat vaar is in ruil daarvoor dat Smollett gemeenskapsdiens opgelê word en hy sy $10 000 borg verbeur. Op 27 Maart 2019 kondig die Federal Bureau of Investigation (FBI) aan dat dit ondersoek sou instel oor waarom die aanklagte laat vaar is.
Pythagoras se stelling
Bewys met gelykvormige driehoeke
Van die beeld. En deur die vervanging van vergelykings (1) en (2):
Cité de Carcassonne
20ste en 21ste eeue
In 1944 is die Cité de Carcassonne deur Duitse troepe beset wat die die château comtal as ammunisie- en plofstofstoor gebruik het. Die inwoners is uit die Cité geban. Joël Bousquet, kommandeur van die légion d'honneur, was hoogs verontwaardig oor die besetting en het per brief aan die préfet aangedring op die bevryding van die Cité wat wêreldwyd as 'n kunswerk beskou is respek betoon moes word en vry gelaat moes word.
Die Middeleeuse bouwerk
Gedurende die 13de eeu het die koning van Frankryk die bou van 'n tweede vestingmuur om die Cité beveel. Die torings van die tweede muur het meestal ronde basisse en ontbreek dakke sodat dit nie skuiling kon bied aan aanvallers teen die geskut vanaf die binneste muur nie. Die vestingmuur is omring deur 'n droë grag behalwe in ongelyke plekke waar die verdedigings meganisme nie nodig is nie. Die ruimte tussen die twee vestingmure is as dwingels ingerig wat in vredestyd vir allerlei optogte gebruik is. Die mure het 'n hoogte van 10 tot 12 meter bereik.
Die Aude-Poort
Die oploop, wat deel uitmaak van die verdwene wagtoring, verskaf toegang tot die poort. Dit klim die steil helling aan die weste uit deur kronkels met haarnaalddraaie en loop deur twee hekke. Die eerste hek, geleë tussen die binneste en buitenste vestingmure, beskerm toegang. Die binneste vestingmuur is in hierdie omgewing verhoog en ondersteun deur drie steunpilare wat in die 13de eeu gebou is. Die poort self dateer uit die Wesgotiese tydperk met sy plein cintre, afgewissel met stene. Bokant die ingang word 'n baie en 'n reuse bretèche aangetref wat nie uit die feodale tydperk dateer nie maar later deur Viollet-le-Duc bygevoeg is as deel van sy restourasiewerk. Hierdie poort, met sy tipies middeleeuse voorkoms, is al in talle films soos Les Visiteurs, Robin Hood: Prince of Thieves en Le Corniaud gebruik.
Die Saint-Nazaire basiliek
Die basiliek is tussen 1269 en 1330 in die gotiese styl wat deur die nuwe meesters van die gebied ingevoer is vergroot, met 'n transet (dwarsskip) en 'n baie nou koor, versier met beelde en 'n versameling gerookte glas wat onder die mooistes in die suide van Frankryk beskou word. 'n Prelaat bouer, Pierre de Rochefort, het die bouwerk van 'n groot deel van die dekor en die voltooiing van die gewelwe finansier. Sy wapen is sigbaar in die koor, die apsis en die suidelike arm van die transep, terwyl die noordelike sykapel die monument die dood van die weldoener gedenk. 'n Ander persoonlikheid, Pierre Rodier, Aartsbiskop van Carcassonne, se wapen verskyn in die suidelike sykapel.
Roswitha Schutte
Lewe en werk
Roswitha Geggus kom as jong dogter in 1937 saam met haar ouers vanaf Duitsland na Suidwes-Afrika, waar sy grootword. Sy studeer aan die Universiteit van Kaapstad onder D.J. Opperman, waarna sy nagraads verder studeer in Nederland en in 1961 in Amsterdam promoveer met ’n proefskrif oor en in 1961 in Amsterdam promoveer met ’n proefskrif oor “Die wit in die poësie: ’n ondersoek na die funksionaliteit van die wit in die visuele aanbod van hedendaagse poësie”. Dit is sover bekend die eerste ondersoek na hierdie aspek, wat te veel as vanselfsprekend aanvaar word. Hierdie proefskrif word later gepubliseer en word ook in Nederlands vertaal. Hierna word sy letterkunde dosent in die Departement Afrikaans en Nederlands aan die Universiteit van Suid-Afrika in Pretoria. Sy is in 1969 in die brandpunt wanneer sy in ’n artikel in Standpunte van Junie 1969 (“Moderne Sweedse poësie in Afrikaans”) bewys dat D.P.M. Botes in van sy gedigte in sy bundel “Klein grys telegramme van die wêreld” plagiaat gepleeg het met gedigte van die Sweedse digters Sandro Key-Aberg en die latere Nobelpryswenner Tomas Tranströmer. By geleentheid tree sy op as beoordelaar by die toekenning van letterkundige pryse, waaronder die Rapport-prys vir 1987.
Frank Rhodes
Kol. Francis (Frank) William Rhodes (1850 – 1905) was 'n Britse soldaat en ouer broer van Cecil John Rhodes. Hy is in 1850 in Bishop's Stortford gebore. Hy sluit by die Britse Leër aan. Hy kom na Suid-Afrika voor sy broer, bring 'n tydjie in Kimberley deur, word siek en keer terug na Engeland in 1873. In 1894 tree hy uit die leër en gaan na Rhodesië waar hy as administrateur vir dr. L.S. Jameson werk. Daarna verhuis hy na Johannesburg, raak betrokke by die Reform-beweging en word gevange geneem tydens die Jameson-inval. Hy word ter dood veroordeel, maar word begenadig en gevonnis tot gevangenisstraf en met £2 000 beboet. Hy veg in die Matabele-opstand van 1896. In die Tweede Vryheidsoorlog veg hy groot onderskeiding by Ladysmith, Mafeking en elders. Hy is in 1905 te Kaapstad oorlede.
Delta Arae
Delta Arae (δ Arae, afgekort as Delta Ara of δ Ara) is ’n dubbelster in die suidelike sterrebeeld Altaar (Ara). Dit het ’n skynbare magnitude van 3,62 en is met die blote oog sigbaar. Die ster is sowat 198 ligjare van die Son af.
Hoofstad (dagblad)
duimnael|regs|200px|[[Marius Jooste.]] duimnael|links|200px|Dr. [[Andries Treurnicht, Hoofstad se eerste redakteur.]] regs|duimnael|200px|[[Beaumont Schoeman het net Hoofstad se stigting by die redaksie aangesluit as assistent-redakteur, maar die koerant in 1970 verlaat om redakteur van Die Afrikaner, die Herstigte Nasionale Party se mondstuk, te word.]]
Identiteit
Erikson het egter meer aandag as Freud bestee aan die ontwikkeling van die ego, wat hy in noue verband met identiteitsvorming gebring het. Die proses van identiteitsvorming gedurende adolessensie kan onder bepaalde omstandighede bedreig word. Hierdie identiteitskrisis is nie slegs negatief nie, want dit bied ook die moontlikheid om vroeëre, minder geslaagde oplossings vir ontwikkelingsprobleme weer in oënskou te neem. Die begrip identiteit (wat letterlik beteken om in alle opsigte gelyk, identies te wees) word in verskeie wetenskappe gebruik, maar het soms binne dieselfde wetenskap uiteenlopende betekenisse. In die psigiatrie en sielkunde verwys die begrip identiteit na 'n gevoel van persoonlike eenheid, na die oortuiging om onveranderd en wesenlik dieselfde te wees en te bly ondanks alle moontlike uiterlike veranderings.
Mengtaal
Die term mengtaal (Engels: mixed language) word dikwels gebruik om na pidgin- en kreooltale te verwys, aangesien hulle invloede van 'n aantal tale toon - daar is byvoorbeeld Afrikatale wat 'n gemengde woordeskat van inheemse, Engelse en Portugese oorsprong het.
But left it just as great a fool
Lovurivier
Die Lovurivier (voorheen bekend as Illovorivier) is 'n rivier wat in KwaZulu-Natal, Suid-Afrika, vloei.
Moslem
Die grootste Moslemland is Indonesië met 12,7 %, gevolg deur Pakistan (11,0 %), Indië (10,9 %) en Bangladesj (9,2 %). Sowat 20 % van alle Moslems woon in Arabiese lande. In die Midde-Ooste is Turkye en Iran die twee nie-Arabiese lande met die grootste Moslembevolking en in Afrika is Egipte en Nigerië die twee lande met die hoogste Moslembevolking.
Joodse diaspora
Die Monargie
In dié tyd het die profeet Samuel sterk na vore getree. Hy en andere het besef dat daar net een manier was waarop die Filistyne verdryf sou kon word - en dit was deur hulle te verenig agter 'n sterk militêre leier. Die voortdurende gevaar van oorlog, die onsekerheid oor hul toekoms en hul onstabiele godsdienstige lewe het daartoe bygedra dat die Israeliete begin smag het na 'n eie identiteit en stabiliteit. Hulle het geglo dat dít net moontlik sou wees indien 'n koning of monarg (1050-920 v.C.) oor hulle aangestel sou word.
Verowering van Israel en Juda (722-597 v.C.)
In 701 v.C. het die Assiriërs ook daarin geslaag om grondgebied in die Koninkryk van Juda te bekom en dié streek se inwoners het dieselfde lot in die gesig gestaar as die Koninkryk van Israel. Teen 625 v.C. het die Babiloniërs, onder leiding van Nabopolassar, hul mag oor Mesopotamië herbevestig. Die koning van Juda, Josia, het die leemte wat ontstaan het, beskou as die ideale geleentheid om sy grondgebied uit te brei. Hy het egter net nog 'n slagoffer geword van die magstryd tussen die Assiriërs, die Babiloniërs en die Egiptenare.
Toyota AD-enjin
Die Toyota AD-reeks is 'n enjinfamilie van 16-klep-DBNA inlynviersilinder turbodieselenjins met elektroniese gemenedrukbuisbrandstofinspuiting. Die AD-enjin is beskikbaar in 2,0 en 2,2 liter-weergawes.
Joodse diaspora
Verowering van Israel en Juda (722-597 v.C.)
Tydens die bewind van Josia se seun, Jehoabas, het farao Neko van Egipte Juda beset en Jehoabas van die troon afgesit. Hy het Juda ook gedwing om 'n tribunaal van Egipte te word. Toe die Babiloniërs Egipte in 605 v.C. verslaan het Juda 'n tribunaal van Babilon (huidige Irak) geword. In 601 v.C. is die Babiloniërs tydens 'n veldslag verslaan. Die koning van Juda, Jojakim, het na die Egiptenare oorgeloop.
Die verbanning (597-538 v.C.)
Die verbanning na Babilon het verskil van die een wat vroeër deur die Assiriërs afgedwing is deurdat Nebukadnesar die Jode toegelaat het om hulle in een gebied te vestig. 'n Skeuring het egter tussen die Jode wat in Juda agtergebly het en dié wat na Babilon weggevoer is, ontstaan. Daar is min inligting beskikbaar oor die lot van Juda ná die verbanning. Die bannelinge het hulle beskou as die ware Jode en hoewel sommige die Babiloniese godsdiens aangeneem het, het die meerderheid verenig gebly deur hul geloof in Jahweh.
Katinka Heyns
Filmstyl
Heyns is sterk beïnvloed deur die filmmaker Jans Rautenbach. In 'n bedryf wat oorheers word deur manlike filmmakers, skep Heyns deurgaans films wat fokus op vroulike bemagtiging en spesifiek vroulike ervarings. Keyan G. Tomaselli, 'n professor aan die Universiteit van KwaZulu-Natal, merk op hoe Heyns se films kommentaar lewer op die politieke klimaat in Suid-Afrika deur 'n feministiese lens aan te wend. Haar films poog om politieke en kulturele ervarings van spesifiek mense en omstandighede in Suid-Afrika uit te beeld, terwyl ander regisseurs van haar tyd gefokus het op die reproduseer van Amerikaanse stylfilms. Haar films roep temas op in verhoudings, liefde en stryd, terwyl hulle terselfdertyd twyfel stel oor geslagsvoorstellings in die Suid-Afrikaanse kultuur. Deur haar films probeer Heyns minder bekende kwessies en idees in die globale gesprek bring, soos geestesongesteldheid en vroulike bemagtiging, in die konteks van die Suid -Afrikaanse kultuur.
Joodse diaspora
Die verbanning (597-538 v.C.)
In 539 v.C. het Kores van Persië eers Mesopotamië en later die Midde-Ooste, insluitende Babilon, verower. Hy het dit uit godsdienstige oorwegings gedoen. Kores was 'n volgeling van die profeet Zarathoestra, die stigter van Zoroastrisme (sien artikel). Die Zoroastriste glo dat die heelal tweeledig is, of uit twee dele bestaan - die een goed en lig en die ander boos en donker. Kores het ook geglo dat hierdie twee magte sou ontmoet in 'n epiese veldslag wat daartoe sou lei dat een van die twee oor die heelal sou heers.
Draaipunt
In 63 v.C. het die Romeinse weermag, gelei deur Titus, Jerusalem ingeneem. Die Romeine het goewerneurs aangestel om oor die Jode in die streek te heers. Hierdie goewerneurs het probeer om soveel moontlik inkomste uit die Jode te wring. Dit is gedurende dié tydperk dat Jesus Christus, die stigter van die Christelike geloof, gebore is.
In die jaar 70 nC het die Jode in opstand gekom. Hierdie opstand het uiteindelik drie jaar later geëindig toe die revolusionêre in 'n bergfort bekend as Masada vasgekeer is. Die Romeine het meer as twee jaar lank die fort probeer binneval. Meer as 1 000 mans, vroue en kinders het in die fort geskuil. Hulle het as gevolg van 'n tekort aan kos begin verhonger, maar eerder as om oor te gee, het hulle selfmoord gepleeg. Die Romeine het Juda geannekseer en tot 'n Romeinse provinsie verklaar. Toe het hulle begin om Jerusalem stelselmatig te vernietig. Hulle het ook die Tweede Tempel gesloop.
Cleveland (Engeland)
Cleveland speel in die 19de eeu 'n belangrike rol by die ontwikkeling van die ysternywerheid. Die myne van die Cleveland-berge lewer destyds die ystererts op, wat in die hoogoonde langs die Teesrivier verwerk is. Middlesbrough groei in hierdie tyd tot 'n belangrike nywerheidstad, en sy hawe en swaar nywerhee behoort nog steeds tot die belangrikste in die Verenigde Koninkryk.
In teenstelling met die Teesmonding is die grootste deel van die vlaktes boerderygebied.
Houhoekpas
Houhoekpas (Houw Hoekpas) is 'n bergpas geleë op die N2 nasionale pad oos van die Sir Lowryspas en tussen Grabouw en Botrivier. Die pas bereik sy hoogste punt op 340 m met ’n maksimum helling van 1:15.
Cara Jones
Cara Jones (gebore 20 Julie 1964) is 'n Amerikaanse aktrise. Sy is bekend vir haar rolle in die rolprent Girl Play (2004) en in die televisiereeks Arc the Lad (1999).
Clayton Snyder
Clayton Snyder is 'n Amerikaanse akteur en vervaardiger. Hy is bekend vir sy rolle in die rolprente The Lizzie McGuire Movie (2003) en The Reunion (2017).
Patrick Cargill
Patrick Cargill (3 Junie 1918 – 23 Mei 1996) was 'n Engelse akteur, vervaardiger, en skrywer. Hy was bekend vir sy rolle in die rolprent Help! (1965) en in die televisiereekse The Moonstone (1959), No Wreath for the General (1960), en The Escape of R.D.7 (1961).
Toyota AZ-enjin
Die silinderblok is 'n oop-dek, midi-romp gietaluminium met ingegote ystervoerings, 'n gegote aluminium lae krukkas en 'n gestempelde oliepan. Die gesmeede staalkrukas word volledig gebalanseer met agt teengewigte en ondersteun deur vyf hooflaers.
Garmisch-Partenkirchen
Garmisch en Partenkirchen was oorspronklik twee onafhanklike nedersettings wat saamgesmelt het nadat die Nasionaal-Sosialistiese Duitse Werkersparty (NSdAP) druk op hulle geplaas het om gemeenskaplik as die gasheerdorp van die IVde Olimpiese Winterspele van die jaar 1936 op te tree.
Restio's
Restio's is rietagtige plante wat kenmerkend aan die Kaapse floraryk se fynbos is. In die ander deel van dié floraryk, die renosterveld, is hulle nie aanwesig nie.
Dierewelsyn
Veeartsenykundige beroep
Die American Veterinary Medical Association (AVMA) definieer dierewelsyn as: 'n Dier se welstand is goed (indien gestaaf deur wetenskaplike bewyse) as dit gesond is, gemaklik, goed gevoed en veilig; dit natuurlike gedrag kan openbaar en nie swaarkry in swak toestande van pyn, vrees en spanning nie. Hulle hou agt beginsels voor vir die ontwikkeling en evaluering van beleidsaspekte vir dierewelsyn:
Omgewing
Die Terrestrial Animal Health Code van die World Organisation for Animal Health definieer dierewelstand as "die manier wat 'n dier die omstandighede hanteer waarin dit leef.” 'n Dier is in 'n goeie staat van welsyn as (soos aangedui deur die wetenskaplike bewyse) dit gesond is, gemaklik, goed gevoed, veilig, in staat is om ingebore gedrag uit te druk, en as dit nie ly in onaanvaarbare toestande soos pyn, vrees en nood nie. Goeie welsyn van diere vereis siektevoorkoming en veeartsenykundige behandeling, toepaslike skuiling, bestuur, voeding, en die menslike hantering by doodmaak en slag. Die welsyn van diere verwys na die toestand van die dier; die behandeling wat 'n dier ontvang word gedek deur ander terme soos dieresorg, veeteelt en menslike behandeling.
Deutscher Fernsehfunk
1950 tot 1956 – Van Televisiesentrum tot DFF
Die beduidendste pionier van Oos-Duitse televisie was Hans Mahle. As Generalintendant (bestuurder) van die Oos-Duitse uitsaaikorporasie het hy op 11 Junie 1950 die hoeksteen vir die nuwe ateljeekompleks Fernsehzentrum Berlin (FZ) in die Berlynse stadsdeel Adlershof gelê. Op 20 Desember 1951 is die eerste toetsprogramme uitgesaai en opgevang – met tegnici en deskundiges as die enigste kykers aangesien televisietoestelle nog nie beskikbaar was nie. Die eerste tegniese geriewe, waarmee programme gebeeldsaai kon word, is in Februarie 1952 in Berlyn-Mitte op die ou Stadhuis geïnstalleer en op 3 Junie via mikrogolftransmittor met Adlershof verbind. In Augustus 1952 is Hermann Zilles, 'n boorling van die Wes-Duitse Rynlandstreek, as bestuurder van die Fernsehzentrum benoem.
In die Britse besettingsone van Wes-Duitsland het die Noordwes-Duitse Uitsaaikorporasie (Nordwestdeutscher Rundfunk, NWDR) reeds vanaf Julie 1950 die eerste televisiebeelde ná die Tweede Wêreldoorlog uitgesaai, en vanaf Kersfees 1952 is gereelde programme vanuit Hamburg aangebied. Oos-Duitsland was nou by 'n wedloop betrokke om met die kapitalistiese weste tred te hou, maar ook om die frekwensies, wat tydens die Geneefse Radiogolfkonferensie aan Oos-Duitsland beskikbaar gestel is, nie kwyt te raak nie. Ondanks die baie klein aantal kykers is dus die eerste programme uitgesaai, en vanaf 16 November 1952 was televisietoestelle te koop. Die toestel Leningrad was met 'n verkoopprys van 3 500 Mark van die DDR aanvanklik nog relatief duur.
Die opvolgers
Die nuwe uitsaaiers het hul programme vanaf 1 Januarie 1992 gebeeldsend. Die tegniese geriewe van die DFF is deur hulle oorgeneem, terwyl die Duitse Omroepargief (Deutsches Rundfunkarchiv, DRA) in Frankfurt am Main die programargief bestuur het. Tans word die argief in 'n nuwe DRA-program in Potsdam-Babelsberg bewaar. Van die oorspronklik ruim 10 000 medewerkers het talle nuwe werksgeleenthede by die opvolgers in Oos-Duitsland asook openbare en privaat uitsaaiers in Wes-Duitsland gevind.
Mercedes-Benz OM602-enjin
Die enjin
Die Mercedes OM602-enjin is 'n 5-silinder-dieselenjin van 2497 or. Die 2874 cc is in die Mercedes-Benz T1 en die fase 1 Mercedes-Benz Sprinter-waens (waar dit aangepas is vir direkte inspuiting), die SsangYong Musso en Korando-reeks, en selfs in die 1996-1999-modelle van die E- klas. Dit was beskikbaar in natuurlik geaspireerde of turbo aangejaagde variante met twee kleppe per silinder.
Ninapark
Ninapark is 'n voorstad in Suid-Afrika, in die suidwestelike hoek van die hoofplek Akasia. Dit is noordwes van Pretoria in die Gauteng-provinsie geleë en is onder beheer van die Stad Tshwane Metropolitaanse Munisipaliteit. Ninapark het ongeveer 4 461 inwoners tydens die 2011-sensus gehad.
Toyota Avensis
'n Groot MPV, genaamd die Toyota Avensis Verso (Toyota Ipsum in Japan en voorheen die Toyota Picnic in ander markte), word in Japan op 'n aparte platform gebou. Die Avensis word nie in Noord-Amerika verkoop nie, maar is verwant aan die plaaslike Scion TC koepee. Dit deel ook die Toyota "T" platform met die Toyota Premio en die Toyota Allion.
Toyota F-enjin
Die Toyota F-enjin was 'n reeks van oorhoofseklep inlynsessilinderenjins wat tussen 1955 en 1992 deur Toyota vervaardig is. Hulle is bekend vir hul hoë wringkrag teen lae opm, enorme gietysterblokke en -koppe en ook hul hoë betroubaarheid.
Smaragsiervaring
Verwante spesies
Die spesie is voorheen met A. aethiopicus verwar, dus verskyn inligting oor A. aethiopicus dikwels onder die naam van A. densiflorus.
Verbouing
A. densiflorus is nie teen ryp bestand nie, dus word dit in matige sones gewoonlik in 'n kweekhuis verbou. Verskeie kultivars is ontwikkel, waaronder die kompakte vorm Myersii wat die Royal Horticultural Society se Award of Garden Merit-prys toegeken is. Sy digte 50 cm-lange pluime word veral in blommerangskikkings gebruik.
Konfusianisme
Geskiedenis
Konfusius word gesien as die grondlegger van die Konfusianisme, hoewel Konfusius nie die bedoeling gehad het om 'n nuwe filosofie, godsdiens of ideologie te vestig nie. Konfusius beweer nie om 'n profeet te wees wat iets nuuts gebring het nie, byvoorbeeld in die vorm van 'n goddelike openbaring of 'n inkarnasie van God. Veeleerder was Konfusius 'n man wat op soek was na deugsaamheid en daarmee die verlede ondersoek. In die Gesprekke sê Konfusius: "Ek word nie met kennis gebore nie. Ek is toegewyd aan die oudheid en soek vinnig na kennis."
Geregtigheid
In die Konfusianisme beteken regverdigheid (Yi) (仪) om nie te op te tree in eie belang as dit ook nie in die belang van ander is nie. Dit beteken dat mense vir die groot sake optree, byvoorbeeld vir familie, die gemeenskap of vaderland. 'n Regverdige persoon beskou die belang van ander ook as sy eie belang. Wanneer 'n regverdige ryk persoon tydens 'n hongersnood byvoorbeeld graan sou koop en dit verdeel onder die armes om die hongersnood te verhoed, dan sou dit sorg dat sy arm medemense sou oorleef en sy besittings nie sou steel en in opstand kom nie. Op die manier speel regverdigheid ook in die eie belang deur regverdig te handel.
Musieksimbole
Sleutels
Sleutels bepaal die omvang van toonhoogte, of tessituur, van die balk waarop dit geplaas is. ’n Sleutel verskyn gewoonlik heel links op die balk. Bykomende sleutels kan in die middel van ’n balk verskyn om ’n verandering in register vir instrumente met ’n groot omvang aan te dui. In vroeë musiek kon sleutels op enige lyn op die balk geplaas word.
Tydmaattekens
Tydmaattekens dui die maat van die musiek aan. Musiek word "afgemerk" in eenvormige dele wat mate genoem word, en tydmaattekens dui aan hoeveel maatslae in elkeen is. Dit dui egter nie noodwendig aan watter maatslae beklemtoon moet word nie. ’n Tydmaatteken wat inligting oordra oor hoe die stuk moet klink, word dus gekies. Tydmaattekens gee ’n aanduiding, maar net ’n aanduiding, van saamgegroepeerde maatslae.
Artikulasietekens
Artikulasietekens (of aksente) dui aan hoe individuele note in ’n frase of passasie gespeel moet word. Hulle kan verfyn word deur meer as een van dié simbole bo of onder ’n noot. Hulle kan ook saam met fraseermerke soos hierbo genoem, verskyn.
Jeremias
Herkoms, betekenis en gewildheid
In Nederland het Jeremia in die laat 16de eeu in gebruik gekom. Tans kom dit veral in die provinsie Zeeland voor, maar het - onder invloed van onder meer die Puriteine - ook 'n gewilde voornaam by Nederlandse immigrante in die Verenigde State geword.
Gis
Groei
Koolstof word hoofsaaklik uit eenvoudige suikers, soos byvoorbeeld glukose, fruktose, of disaggariede soos sukrose en maltose verkry.
Portugese nasionale rugbyspan
Die Portugese nasionale rugbyspan (Portugees: Seleção Portuguesa de Rugby Union) is die nasionale rugbyspan wat Portugal in internasionale wedstryde (toetswedstryde) verteenwoordig. Dié span se bynaam is Os Lobos (“die wolwe”), ontleen aan die Iberiese wolf. Rugby word in Portugal geadministreer deur die Portugese Rugbyfederasie (Federação Portuguesa de Rugby, FPR) wat in 1926 gestig is. Portugal word deur Wêreldrugby as ’n vlak twee-span erken. Daarmee behoort Portugal tot die beste Europese rugbyspanne naas die Sesnasies. Die Portugese rugbyspan is tans (Maart 2023) 16de op Wêreldrugby se wêreldranglys gelys.
Gis
Bak
Die mees algemene gis wat vir bak gebruik word, is dieselfde spesie S. cerevisiae wat vir brou gebruik word. Saccharomyces exiguus (ook as S. minor bekend), 'n wildegis wat soms op plante, vrugte en graan voorkom word so af-en-toe vir bak gebruik. In broodbak maak die gis aanvanklik koolsuurgas en water (aerobies) maar wanneer die suurstof opgebruik is, begin fermentasie en daar word etanol gevorm, maar dié verdamp gedurende die bakproses.
Portugese nasionale rugbyspan
Op pad na die eerste Europese titel
Die jare van 1997 tot 1999 was ’n tyd van veranderinge in Europese rugby, aangesien FIRA homself onder die IRB as vastelandse beheerliggaam geskik en gelyktydig die nie-Europese lede ontslaan het. Buitendien het met Frankryk en Italië die twee sterkste spanne nie meer aan die Europese kampioenskappe deelgeneem nie. Om dié redes is ander toernooie beslis, wat nie as vastelandse kampioenskappe geag is nie. In die FIRA-toernooi 1996/97 se eerste rondte het Portugal Nederland en Tunisië verslaan, in die tweede rondte ook Georgië. Die eindstryd om die toernooititel teen Spanje het in ’n 18–25-nederlaag geëindig. Met sy deelname aan die eindstryd kon Portugal die Rugbywêreldbeker 1999-kwalifisering se eerste rondte oorspring. Die tweede rondte het Portugal weer in die tweede plek agter Spanje afgesluit en daarmee die derde rondte gehaal, wat in November 1998 op Murrayfield-stadion in Edinburg beslis is. Daar het hulle teen Skotland met 11–85 en teen Spanje met 17–21 verloor. Beide Skotland en Spanje het vir die rugbywêreldbekertoernooi gekwalifiseer, terwyl die Portugese in die aansluitende uitspeelwedstryd teen Uruguay om een van die twee oorblywende plekke moes speel. Die wegwedstryd op 13 Maart 1999 in Montevideo is met 6–49 verloor en die tuiswedstryd op 3 April in Lissabon met 24–33, waarmee Uruguay met ’n algehele telling van 79–33 geseëvier het. Ná afsluiting van die Europese rugby se herstrukturering het die Portugese in die Europese Nasiesbeker 1999/2000 se eerste afdeling gespeel, waar hulle in die laaste plek geëindig het. Hulle is net nie afgeskakel nie omdat die beter geplaaste Marokko na die Afrikabeker moes oorskakel.
Eerste rugbywêreldbekerdeelname
In 2006 het die IRR ’n beursprogram van stapel gestuur om verskeie nasionale spanne te ondersteun om by die tweede vlak se kwaliteit aan te sluit. Byvoorbeeld het die Portugese beheerliggaam vir vier jaar finansiële toelaes ter waarde van 1,1 miljoen euro ontvang. Die Nasiesbeker vorm deel van die beursprogram en is in dieselfde jaar vir die eerste keer aangebied. Aan dié toernooi het naas die gasheer ook Rusland, asook die reserwespanne van Argentinië en Italië deelgeneem. Ná slegs een gelykop teen die Italiaanse reserwespan het Portugal in die laaste plek geëindig.
Die blote feit, dat ’n amper net uit amateurs bestaande span vir die hooftoernooi in Frankryk gekwalifiseer het, is binne- en buitelands as ’n sensasie beskou. Dienooreenkomstig was die verwagtinge aan die Portugese nie groot nie. Nogtans het hulle daarin geslaag om soms goed by te hou. Op die 10–56-nederlaag in die eerste wedstryd teen Skotland het die ontmoeting met Nieu-Seeland gevolg. Hoewel die 13–108-nederlaag teen die heeltemal oorheersende All Blacks die ergste in die beheerliggaam se geskiedenis is, het die Portugese nietemin ’n drie gedruk. Tydens die 5–31-nederlaag teen Italië het hulle gekeer dat die opponent ’n bonuspuntoorwinning kon aanteken. In die laaste wedstryd teen Roemenië het die Portugese twee keer voorgeloop, maar hulle kon die wedstryd nie beklink nie en het naelskraap met 10–14 verloor, maar vir hul verdedigingsprestasie die verloorbonuspunt behaal. Oor die algemeen is die Portugese span vir hul toewyding en passie geprys.
Kleure, embleem en bynaam
Die Portugese span se huidige truiverskaffer is die Italiaanse sportuitruster Macron en die truiborg is die Portugese loterystigting Jogos Santa Casa. Die beheerliggaam se kenteken verskyn op die regterbors, die truiverskaffer se kenteken links en die borgkenteken in die middel.
Toetswedstryde
Portugal het 131 van sy 300 toetswedstryde gewen, ’n wenrekord van 43,67%. Portugal se statistieke in toetswedstryde teen al die lande, in alfabetiese volgorde, is soos volg (korrek in Maart 2023):
Wêreldbekerrekord
Portugal het tot dusver aan een rugbywêreldbekertoernooi deelgeneem, maar hulle is tydens die Rugbywêreldbeker 2007 sonder ’n oorwinning reeds in die poelfase uitgeskakel.